***Հավելված***

***Չարենցավան համայնքի ավագանու 2021թ-ի մարտի   
18-ի N 13 որոշման***

***ՉԱՐԵՆՑԱՎԱՆ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ ՀԱՆՐԱՅԻՆ ՍՆՆԴԻ ԿԱԶՄԱԿԵՐՊՄԱՆ ԵՎ ԻՐԱԿԱՆԱՑՄԱՆ ԿԱՆՈՆՆԵՐԸ***

1. Բոլոր տեսակի հանրային սննդի օբյեկտները պետք է ունենան դեպի օբյեկտի մուտք տանող մատուցային և հետիոտնային ճանապարհներ, անհրաժեշտ տեղեկատվական ցուցանակներ, սանհանգույցներ:
2. Հանրային սննդի կազմակերպման սրահը պետք է հատուկ կահավորված լինի նախատեսված պատրաստի խոհարարական արտադրանքի իրացման և սպառման կազմակերպման համար:
3. Հանրային սննդի օբյեկտը պետք է ապահովված լինի տեխնոլոգիական գործընթացն ապահովվող համապատասխան սարքավորումներով, ստուգաչափված չափման միջոցներով և հանրային սննդի գործունեությունն իրականացնելու համար նախատեսված գույքով:
4. Հանրային սննդի օբյեկտի մուտքի մոտ պետք է փակցված լինի ցուցանակ, որտեղ նշվում է կազմակերպության անվանումը, աշխատանքային ռեժիմը:
5. Հանրային սննդի օբյեկտը պետք է ունենա Հայաստանի Հանրապետության օրենքով սահմանված համապատասխան գործունեության թույլտվություն:
6. Հանրային սննդի օբյեկտը պետք է ունենա ճաշացուցակ, որտեղ նշվում է կերակրատեսակների, խոհարարական արտադրատեսակների, խմորեղենի և հացաբուլկեղենի, գնովի ապրանքների ցուցակը, որը վաճառողի կողմից առաջարկվում է սպառողին (գնորդին)` մասնաբաժնի և գնի նշումով: Մատուցողի ներկայացրած հաշվում (որի երկրորդ օրինակը սահմանված կարգով մնում է վաճառողի մոտ) նշվում են նրա ազգանունը, սպասարկման օրը, ապրանքների անվանումները, քանակը, զանգվածը և վճարման ենթակա վերջնական գինը:
7. Աշխատողներից` խոհարարը, հրուշակագործը պետք է ունենան համապատասխան մասնագիտական կրթություն կամ մասնագիտական պատրաստվածության մասին դիպլոմ կամ վկայական:
8. Սպասարկող անձնակազմի անդամները, որոնք անմիջապես առնչվում են սննդի հետ, պետք է ունենան անձնական սանիտարական գրքույկ, աշխատանքային արտահագուստ, անվանաքարտ` իր լուսանկարով, անվան, ազգանվան և զբաղեցրած պաշտոնի նշմամբ` վավերացված ձեռնարկության կնիքով:
9. Ուսումնական հաստատություններում, մանկական բուժկանխարգելիչ կազմակերպություններում գործող հանրային սննդի օբյեկտներում արգելվում է ալկոհոլային խմիչքների իրացումը:
10. Հանրային սննդի օբյեկտներում թույլատրվում է ալկոհոլային խմիչքների լցոնովի վաճառքը:
11. Ժամը 24:00-ից հետո աշխատող հանրային սննդի և զվարճանքի օբյեկտները պետք է ունենան պայմանագիր` ՀՀ Ոստիկանության պետական պահպանության բաժնի կամ անվտանգություն իրականացնող լիցենզավորված կազմակերպության հետ:
12. ժամը 24-00-ից հետո աշխատող զվարճանքի օբյեկտներում արգելվում է ակնհայտ 16 տարին չլրացած անձանց մուտքը:
13. Ժամը 24:00-ից հետո աշխատող բոլոր հանրային սննդի օբյեկտների սրահի պատերը և պատուհանները պետք է լինեն ձայնամեկուսացված, որպեսզի ներսի աղմուկը չհարուցի շրջակա տարածքում բնակվող բնակիչների դժգոհությունը, , ինչպես նաև ձեռնարկեն համապատասխան միջոցներ ժամը 23:00-7:00-ն օբյեկտի գործունեության հետ կապված նաև օբյեկտից դուրս լռության պահպանման ուղղությամբ: